મુંબઇના બાંદ્રા રેલ્વે સ્ટેશન નજીક બેહરમપાડામાં ગુરૂવારે સાંજે ભીષણ આગ લાગી હતી. આગ લાગતાં ઘટનાસ્થળે નાસભાગ થઇ ગઇ હતી. આગ પર કાબૂ મેળવવા માટે 16 ફાયર એન્જિન અને 12 વોટર ટેન્કર ઘટનાસ્થળે પહોંચ્યા હતા. આગ ઓલવવાના પ્રયત્નો સતત ચાલુ છે. કેટલાક ઉપરી અધિકારીઓ પણ ઘટનાસ્થળે હાજર છે. આગને કારણે હજુ જાનમાલને કેટલું નુકસાન થયું છે, એ જાણી નથી શકાયું. ચીફ ફાયર ઓફિસરે જણાવ્યું હતું કે, અમે આગ ઓલવવાનો પ્રયત્ન કરી રહ્યાં છે, પરંતુ આગ હજુ સુધી ઓલવાઇ નથી.